Väljastpoolt subjektisse suunduv mis tahes mõju ei piirdu ühe subjektiga, vaid on potentsiaalselt "kättesaadav" ka kõigile teistele subjektidele. Sellist mõju nimetatakse füüsikaliseks. Kuna füüsikalise reaalsuse suhtes on erinevad indiviidid sümmeetrilises (sümmetreeritavas) olukorras, on ühe indiviidi väited tema mentaalses maailmas füüsikalise reaalsuse mõjul tekitatud struktuuride kohta teiste indiviidide poolt kontrollitavad. Seega on füüsikalise reaalsuse abstraktne struktuur kollektiivseks  reaalsuseks.